# Bar (mértékegység)

### A Wikipédiából, a szabad lexikonból.

A bar (jele bar) és a millibar (jele mbar, illetve mb) nyomás mértékegységek. Nem tartoznak az SI mértékegységek közé, de elfogadható (bár ellenjavalt a használatuk). A bar még ma is széleskörűen használatban van a nyomás kifejezésére, mivel nagyjából a légköri nyomásnak felel meg.

## [szerkesztés] Definíció

A bar és a millibar a következőképpen definiált:

- 1 bar = 100 000 pascal (Pa) = 1 000 000 dyn/cm²
- 1 mbar = 0.001 bar = 100 Pa = 1 000 dyn/cm²

(A pascal 1 newton per négyzetméter.)

Nyomás mértékegységek
| Pascal (Pa) | Bar (bar) | Technikai atmoszféra (at) | Atmoszféra (atm) | Torr (Hgmm) | Font per négyzetinch (psi)
--- | --- | --- | --- | --- | --- | ---
1 Pa | ≡ 1 N/m² | 10−5 | 10.197·10−6 | 9.8692·10−6 | 7.5006·10−3 | 145.04·10−6
1 bar | 100 000 | ≡ 106 dyn/cm² | 1.0197 | 0.98692 | 750.06 | 14.504
1 at | 98 066.5 | 0.980665 | ≡ 1 kgf/cm² | 0.96784 | 735.56 | 14.223
1 atm | 101 325 | 1.01325 | 1.0332 | ≡ 101 325 Pa | 760 | 14.696
1 Torr | 133.322 | 1.3332·10−3 | 1.3595·10−3 | 1.3158·10−3 | ≡ 1 Hgmm | 19.337·10−3
1 psi | 6,894.76 | 68.948·10−3 | 70.307·10−3 | 68.046·10−3 | 51.715 | ≡ 1 lbf/in²

Például: 1 Pa = 1 N/m² = 10−5 bar = 10.197·10−6 at = 9.8692·10−6 atm ....stb.
Figyelem: Hgmm a higanymilliméter rövidítése.

## [szerkesztés] Eredete

A bar szó a görög nyelv βάρος (baros) szavából származik, jelentése súly. Hivatalos jele a bar; a korábban használt "b" háttérbe szorult, de gyakran előfordul a "mb" rövidítésben, ami a helytelen formája a millibar "mbar" rövidítésének.

A bar-t és a millibar-t Sir Napier Shaw vezette be 1909-ben és 1929-ben fogadták el nemzetközi szinten.

## [szerkesztés] Használata

A légköri légnyomást gyakran millibar-ban adják meg, ahol a "standard" tengerszinten mért nyomás 1013.25 mbar (hPa), ami 1.01325 bar-nak elel meg. Habár a millibar nem SI mértékegység, ma is gyakran használt a meteorológiában a légköri nyomás leírására. Az SI mértékegység a pascal (Pa), ahol 1 mbar = 100 Pa = 1 hPa = 0.1 kPa. A meteorológusok a légnyomás mérésére régóta a millibar-t használták. Az SI mértékegységek bevezetése után sokan közülük szerették volna a régi adataikat megőrizni. A meteorológusok ezért ma is hektopascal-t használnak, ami megfelel a millibar-nak, bár minden egyéb területen a kilopascal használatos, és a hekto prefixet alig-alig használják

A mindennapi életben a nyomást gyakran a légköri nyomáshoz mérten relatíve adják meg. Ez a "mért" nyomás (bar gauge), jelölésére a barg esetleg a bar(g) használatos. Például, ha valaki azt mondja, hogy az autó kerekeiben 2.3 bar a nyomás, az valójában mért nyomás, és a kerékben a valódi nyomás 3.3 bar, de ez csak 2.3 bar-ral van a légköri nyomás felett, és ezt mutatná a keréknyomás mérő. Az abszolút nyomás (bar absolut) jelölésére a 'bara' vagy 'bar(a)' használatos.

Az amerikaiaknak a millibar a hurrikán és más szélvihar jelentésekből ismerős, itt az alacsonyabb központi nyomás általában erősebb szelet és erősebb vihart jelent.

# [szerkesztés] Külső hivatkozások

- Hivatalos SI webhely: 8 táblázat. Egyéb elfogadott nem-SI mértékegységek, melyek használata az SI-vel nem javasolt
- Bar átkonvertálása más mértékegységekre

A lap eredeti címe "http://hu.wikipedia.org../../../b/a/r/Bar_%28m%C3%A9rt%C3%A9kegys%C3%A9g%29.html"

Kategória: Nyomásegységek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Català
- Česky
- Deutsch
- Esperanto
- Español
- Euskara
- Suomi
- Français
- עברית
- Hrvatski
- Italiano
- 日本語
- ქართული
- Nederlands
- ‪Norsk (nynorsk)‬
- Polski
- Português
- Русский
- Slovenščina
- Svenska
- Українська
- 中文